
讘讘讗 诪爪讬注讗 驻讝 注"讗 - 驻讬专讜砖 砖讟讬讬谞讝诇抓

"讜讬驻爪专 讘诐 诪讗讚" (讘专讗砖讬转 讬讟, 讙) 注讚 砖谞注谞讜 诇讜? 讗诪专 专' 讗诇注讝专: 诪讻讗谉 砖诪讞诪转 讛谞讬诪讜住 诪住专讘讬谉 诇拽讟谉 讛讘讗 诇讛爪讬注 诪转谞讛 讗讜 讗讬专讜讞, 讗讘诇 讗讬谉 诪住专讘讬谉 诇讙讚讜诇, 砖讗诐 讗讚诐 讙讚讜诇 诪爪讬注 讚讘专 讗讬谉 讝讛 诪谞讜诪住 诇讛转讜讜讻讞 讗转讜, 讗诇讗 注讜砖讬诐 诪讬讚 讻驻讬 砖讘讬拽砖.


讻转讬讘 [谞讗诪专] 砖讗诪专 讗讘专讛诐 诇讗讜专讞讬讜: "讜讗拽讞讛 驻转 诇讞诐 讜住注讚讜 诇讘讻诐" (砖诐 讬讞, 讛) 讜讻转讬讘 [讜谞讗诪专] "讜讗诇 讛讘拽专 专抓 讗讘专讛诐 讜讬拽讞 讘谉 讘拽专 专讱 讜讟讜讘..." (砖诐, 讝), 讗诪专 专' 讗诇注讝专: 诪讻讗谉 砖爪讚讬拽讬诐 讗讜诪专讬诐 诪注讟, 砖讛专讬 讗诪专 诇讛诐 专拽 驻转 诇讞诐, 讜注讜砖讬诐 讘驻讜注诇 讛专讘讛. 讜讗讬诇讜 专砖注讬诐 讗讜诪专讬诐 讛专讘讛 讜讗驻讬诇讜 诪注讟 讗讬谞诐 注讜砖讬诐,


诪谞诇谉 [诪谞讬谉 诇谞讜] 讚讘专 讝讛 鈥� 诪注驻专讜谉. 诪注讬拽专讗 讻转讬讘 [诪转讞讬诇讛 谞讗诪专] 讘讜 砖讗诪专 诇讗讘专讛诐 "讗专抓 讗专讘注 诪讗转 砖拽诇 讻住祝 讘讬谞讬 讜讘讬谞讱 诪讛 讛讬讗..." (砖诐 讻讙, 讟讜), 讜诇讘住讜祝 讻转讬讘 [谞讗诪专] "讜讬砖诪注 讗讘专讛诐 讗诇 注驻专讜谉 讜讬砖拽诇 讗讘专讛诐 诇注驻专谉 讗转 讛讻住祝 讗砖专 讚讘专 讘讗讝谞讬 讘谞讬 讞转 讗专讘注 诪讗讜转 砖拽诇 讻住祝 注讘专 诇住讞专" (砖诐 讟讝), 砖诇讗 专拽 砖诇拽讞 诪讬讚 讗转 讛讻住祝, 讗诇讗 讗祝 诇讗 砖拽诇 诪讬谞讬讛 [诇拽讞 诪诪谞讜] 讗诇讗 拽谞讟专讬 [诪讟讘注讜转 诪讜讘讞专讬诐] 讚讗讬讻讗 讚讜讻转讗 讚拽专讬 诇讬讛 诇转讬拽诇讗 [砖讬砖 诪拽讜诐 砖拽讜专讗讬诐 诇讜 诇砖拽诇] "拽谞讟讬专讗".


讻转讬讘 [谞讗诪专] "拽诪讞" 讜讻转讬讘 [讜谞讗诪专] "住诇转" ("诪讛专讬 砖诇砖 住讗讬诐 拽诪讞 住诇转" (砖诐 讬讞, 讜), 讜诇讻讗讜专讛 讗驻砖专 诇转转 讗讜 拽诪讞 讗讜 住讜诇转! 讗诪专 专' 讬爪讞拽: 诪讻讗谉 砖讛讗砖讛 爪专讛 注讬谞讬讛 讘讗讜专讞讬诐 讬讜转专 诪谉 讛讗讬砖, 砖讛讬讗 专爪转讛 诇转转 拽诪讞 讜讛讬讗 讝讜 砖讗诪专讛 "拽诪讞", 讜讛讜讗 专爪讛 诇转转 诪讜讘讞专 讬讜转专, 讜诇讻谉 讗诪专 讛讜讗 "住讜诇转".


讻转讬讘 [谞讗诪专] "诇讜砖讬 讜注砖讬 注讙讜转" (砖诐), 讜讻转讬讘 [讜谞讗诪专] 讘讛诪砖讱 "讜讬拽讞 讞诪讗讛 讜讞诇讘 讜讘谉 讛讘拽专 讗砖专 注砖讛..." (砖诐 讞), 讜讗讬诇讜 诇讞诐 诇讗 讗讬讬转讬 诇拽诪讬讬讛讜 [讛讘讬讗 诇驻谞讬讛诐], 讜诪讚讜注? 讛专讬 讗诪专 诇讛 诇注砖讜转 注讜讙讜转!


讗诪专 讗驻专讬诐 诪拽砖讗讛 转诇诪讬讚讜 砖诇 专' 诪讗讬专 诪砖诪讬讛 [诪砖诪讜] 砖诇 专' 诪讗讬专: 讗讘专讛诐 讗讘讬谞讜 讗讜讻诇 讞讜诇讬谉 讘讟讛专讛 讛讬讛, 砖讛讬讛 诪拽驻讬讚 诇讗讻讜诇 讻诇 诪讗讻诇讬诐 鈥� 讗驻讬诇讜 讞讜诇讬谉 鈥� 讻砖讛诐 讟讛讜专讬诐, 讜砖专讛 讗诪谞讜 讗讜转讜 讛讬讜诐 驻讬专住讛 谞讚讛 讜诪砖讜诐 讻讱 谞讟诪讗 讛讗讜讻诇, 讜诇讗 专爪讛 讗讘专讛诐 诇讗讻讜诇 诪讗讻诇 讟诪讗.


 讜讘讛诪砖讱 谞讗诪专 "讜讬讗诪专讜 讗诇讬讜 讗讬讛 砖专讛 讗砖转讱 讜讬讗诪专 讛谞讛 讘讗讛诇" (砖诐 讟) 鈥� 讘讗 讻转讜讘 讝讛 诇讛讜讚讬注 砖砖专讛 讗诪谞讜 爪谞讜注讛 讛讬转讛, 砖讙诐 讻砖讘讗讜 讛讗讜专讞讬诐 诇讗 讬爪讗讛 诪转讜讱 讛讗讜讛诇. 讗诪专 专讘 讬讛讜讚讛 讗诪专 专讘 讜讗讬转讬诪讗 [讜讬砖 讗讜诪专讬诐] 砖讗诪专 讝讗转 专' 讬爪讞拽: 讬讜讚注讬诐 讛讬讜 诪诇讗讻讬 讛砖专转 砖砖专讛 讗诪谞讜 讘讗讛诇 讛讬转讛, 讗诇讗 诪讗讬 [诪讛 驻讬专讜砖] "讘讗讛诇", 诇诪讛 砖讗诇讜 讗祝 砖讬讚注讜 砖讬砖讬讘 诇讛诐 砖讛谞讛 讛讬讗 讘讗讛诇 鈥� 讻讚讬 诇讞讘讘讛 注诇 讘注诇讛, 砖讬讝讻讬专 讗讜转讛 讜讗转 诪注诇讜转讬讛 讛讟讜讘讜转.


专' 讬讜住讬 讘专' 讞谞讬谞讗 讗诪专: 砖讗诇讜 注诇讬讛 讻讚讬 诇砖讙专 诇讛 讻讜住 砖诇 讘专讻讛 讻讚专讱 砖谞讜讛讙讬诐, 砖诪讘专讻讬诐 注诇 讛讻讜住 讜谞讜转谞讬诐 诪诪谞讜 诇讘谞讬 讛讘讬转. 转谞讬 诪砖讜诐 [砖谞讜 讘砖诐] 专' 讬讜住讬: 诇诪讛 谞拽讜讚 讘转讜专讛 注诇 讛讗讜转讬讜转 讗讬讜 砖讘诪诇讛 "讗诇讬讜" 鈥� 诇讬诪讚讛 讻讗谉 转讜专讛 讚专讱 讗专抓; 砖讬砖讗诇 讗讚诐 讘讗讻住谞讬讗 砖诇讜, 砖讻讗砖专 讘讗 诇诪拽讜诐 讬砖讗诇 诪讛 砖诇讜诐 讘注诇 讛讘讬转 ("讗讬讜") 讜诪讛 砖诇讜诐 讘注诇转 讛讘讬转. 讜诪拽砖讬诐: 讜讛讗诪专 [讜讛专讬 讗诪专] 砖诪讜讗诇: 讗讬谉 砖讜讗诇讬谉 讘砖诇讜诐 讗砖讛 讻诇诇, 砖讗讬谉 讝讛 诪谞讛讙 讚专讱 讗专抓! 讜诪砖讬讘讬诐: 注诇 讬讚讬 讘注诇讛 砖讗谞讬 [砖讜谞讛], 砖讚讘专 讝讛 讘讜讜讚讗讬 诪讜转专 讜讗讬谉 讘讜 诪砖讜诐 讞讜住专 爪谞讬注讜转.


 注诇 诪讛 砖谞讗诪专 砖讗诪专讛 砖专讛 "讗讞专讬 讘诇转讬 讛讬转讛 诇讬 注讚谞讛" (砖诐, 讬讘), 讗诪专 专讘 讞住讚讗: 讗讞专 砖谞转讘诇讛 讛讘砖专 诪讝拽谞讛 讜专讘讜 讛拽诪讟讬谉 鈥� 砖讜讘 谞转注讚谉 讛讘砖专 讜谞转驻砖讟讜 讛拽诪讟讬谉, 讜讞讝专 讛讬讜驻讬 诇诪拽讜诪讜.


讻转讬讘 [谞讗诪专] 砖讗诪专讛 砖专讛 "讜讗讚谞讬 讝拽谉" (砖诐), 讜讻转讬讘 [讜谞讗诪专] "讜讬讗诪专 讛' 讗诇 讗讘专讛诐 诇诪讛 讝讛 爪讞拽讛 砖专讛 诇讗诪专 讛讗祝 讗诪谞诐 讗诇讚 讜讗谞讬 讝拽谞转讬" (砖诐 讬讙) 鈥� 砖讬谞讜 讛诇砖讜谉 诪诇诪讚 讚诇讗 诪讜转讬讘 [砖讗讬谉 诪砖讬讘, 讞讜讝专] 讛拽讚讜砖 讘专讜讱 讛讜讗 讻讚拽讗诪专讛 讗讬讛讬 [讻驻讬 砖讗诪专讛 讛讬讗] ("讗讚讜谞讬 讝拽谉") 讗诇讗 讘砖讬谞讜讬, 砖讛讬讗 讛讝拽讬谞讛.


转谞讗 [砖谞讛] 讛讞讻诐 讚讘讬 专' 讬砖诪注讗诇: 讙讚讜诇 砖诇讜诐, 砖讗驻讬诇讜 讛拽讚讜砖 讘专讜讱 讛讜讗 砖讬谞讛 讘讜, 讘讙诇诇讜, 砖谞讗诪专: "讜转爪讞拽 砖专讛 讘拽专讘讛 诇讗诪讜专 讗讞专讬 讘诇讜转讬 讛讬转讛 诇讬 注讚谞讛 讜讗讚谞讬 讝拽谉" (砖诐 讬讘), 讜讻转讬讘 [讜谞讗诪专]: "讜讬讗诪专 讛' 讗诇 讗讘专讛诐 诇诪讛 讝讛 爪讞拽讛 砖专讛 诇讗诪专 讛讗祝 讗诪谞诐 讗诇讚 讜讗谞讬 讝拽谞转讬" (砖诐 讬讙), 砖砖讬谞讛 讛拽讚讜砖 讘专讜讱 讛讜讗 诪诪讛 砖讗诪专讛 砖专讛, 讻讚讬 砖诇讗 讬讬注诇讘 讗讘专讛诐, 讜讬驻讙注 讛砖诇讜诐 讘讬谞讬讛诐.


 谞讗诪专 讘讬讞住 诇砖专讛 砖诇讗讞专 诇讬讚转 讬爪讞拽 "讜转讗诪专 诪讬 诪诇诇 诇讗讘专讛诐 讛谞讬拽讛 讘谞讬诐 砖专讛" (砖诐 讻讗, 讝), 讜砖讜讗诇讬诐: 讻诪讛 讘谞讬诐 讛谞讬拽讛 砖专讛? 讛专讬 诇讗 讛谞讬拽讛 讗诇讗 讗转 讬爪讞拽! 讗诪专 专' 诇讜讬: 讗讜转讜 讛讬讜诐 砖讙诪诇 讗讘专讛诐 讗转 讬爪讞拽 讘谞讜 注砖讛 住注讜讚讛 讙讚讜诇讛. 讛讬讜 讻诇 讗讜诪讜转 讛注讜诇诐 诪专谞谞讬诐 讜讗讜诪专讬诐: 专讗讬转诐 讝拽谉 讜讝拽谞讛 讗诇讛 砖讛讘讬讗讜 讗住讜驻讬 诪谉 讛砖讜拽 讜讗讜诪专讬诐: 讘谞讬谞讜 讛讜讗, 讜诇讗 注讜讚 讗诇讗 砖注讜砖讬谉 诪砖转讛 讙讚讜诇 诇讛注诪讬讚 (诇转转 讞讬讝讜拽) 诇讚讘专讬讛诐!


诪讛 注砖讛 讗讘专讛诐 讗讘讬谞讜 鈥� 讛诇讱 讜讝讬诪谉 讻诇 讙讚讜诇讬 讛讚讜专, 讜砖专讛 讗诪谞讜 讝讬诪谞讛 讗转 谞砖讜转讬讛诐. 讜讻诇 讗讞转 讜讗讞转 诪谉 讛谞砖讬诐 讛讘讬讗讛 讘谞讛 注诪讛 讜诪谞讬拽转讛 诇讗 讛讘讬讗讛, 讜谞注砖讛 谞住 讘砖专讛 讗诪谞讜 讜谞驻转讞讜 讚讚讬讛 (砖讚讬讛) 讻砖谞讬 诪注讬讬谞讜转, 讜讛谞讬拽讛 讗转 讻讜诇谉, 讗转 讻诇 讛讬诇讚讬诐 讛诇诇讜, 讜讛讜讗 砖谞讗诪专 "讛谞讬拽讛 讘谞讬诐 砖专讛". 讜注讚讬讬谉 讛讬讜 讗谞砖讬诐 诪专谞谞讬诐 讜讗讜诪专讬诐: "讗诐 砖专讛 讛讘转 转砖注讬诐 砖谞讛 转诇讚", 讘讻诇 讝讗转 "讗讘专讛诐 讘谉 诪讗讛 砖谞讛 讬讜诇讬讚"? 诪讬讚 谞讛驻讱 拽诇住转专 驻谞讬诐 砖诇 讬爪讞拽 讜谞讚诪讛 诇讙诪专讬 诇讗讘专讛诐, 驻转讞讜 讻讜诇诐 讜讗诪专讜 "讗讘专讛诐 讛讜诇讬讚 讗转 讬爪讞拽" (讘专讗砖讬转 讻讛, 讬讟).


讗 讗讙讘 注谞讬谉 讝讛 讗讜诪专讬诐: 注讚 讗讘专讛诐 诇讗 讛讬讛 [讛讬转讛] 讝拽谞讛 讘注讜诇诐, 砖诇讗 讛讬讛 讛讝拽谉 谞讬讻专 讘诪专讗讛讜 诪谉 讛爪注讬专. 讜讻讬讜谉 砖讻讱 诪讗谉 讚讛讜讛 讘注讬 诇诪砖转注讬 讘讛讚讬 [诪讬 砖讛讬讛 专讜爪讛 诇砖讜讞讞 注诐] 讗讘专讛诐 讛讬讛 诪砖转注讬 讘讛讚讬 [诪砖讜讞讞 注诐] 讬爪讞拽, 讜讻谉 诇讛讬驻讱, 诪讬 砖讛讬讛 专讜爪讛 诇砖讜讞讞 讘讛讚讬 [注诐] 讬爪讞拽 鈥� 讛讬讛 诪砖转注讬 讘讛讚讬 [诪砖讜讞讞 注诐] 讗讘专讛诐, 砖讛专讬 讻讗诪讜专 讛讬讜 砖谞讬讛诐 讚讜诪讬诐 诇讙诪专讬 讝讛 诇讝讛 讜诇讻谉 讗转讗 [讘讗] 讗讘专讛诐 讘注讗 专讞诪讬 讜讛讜讛 [讘讬拽砖 专讞诪讬诐 讜谞讛讬转讛] 讝拽谞讛, 砖讬讛讬讛 谞讬讻专 讝拽谉 讜爪注讬专, 砖谞讗诪专 "讜讗讘专讛诐 讝拽谉 讘讗 讘讬诪讬诐" (讘专讗砖讬转 讻讚, 讗), 讜注讚 讻转讜讘 讝讛 诇讗 谞讝讻专讛 讻诇诇 讝拽谞讛 讘讗讚诐 讗讞专.


注讚 讬注拽讘 诇讗 讛讜讛 讞讜诇砖讗 [讛讬转讛 讞讜诇砖讛, 诪讞诇讛] 讜讛讬讛 讗讚诐 诪转 驻转讗讜诐. 讗转讗 [讘讗] 讬注拽讘 讘注讗 专讞诪讬 讜讛讜讛 讞讜诇砖讗 [讘讬拽砖 专讞诪讬诐 讜讘讗讛 讞讜诇砖讛 诪讞诇讛] 诇注讜诇诐, 砖讬讬讚注 讗讚诐 砖讛谞讛 讛讜讗 注讜诪讚 诇诪讜转, 讜讬讻讬谉 注爪诪讜. 砖谞讗诪专: "讜讬讗诪专 诇讬讜住祝 讛谞讛 讗讘讬讱 讞诇讛" (砖诐 诪讞, 讗), 讜讝讜 驻注诐 专讗砖讜谞讛 讘诪拽专讗 砖谞讝讻专讛 讘讜 诪讞诇讛. 注讚 讚讗转讗 [砖讘讗] 讗诇讬砖注 诇讗 讛讜讛 讚讞诇讬砖 讜讗转驻讞 [讛讬讛 诪讬 砖讞讜诇讛 讜诪转专驻讗], 砖讛讬讛 讗讚诐 讞讜诇讛 专拽 驻注诐 讗讞转 鈥� 讜诪转. 讗转讗 [讘讗] 讗诇讬砖注 讘注讗 专讞诪讬 讜讗转驻讞 [讘讬拽砖 专讞诪讬诐 讜讛转专驻讗], 砖谞讗诪专: "讜讗诇讬砖注 讞诇讛 讗转 讞诇讬讜 讗砖专 讬诪讜转 讘讜" (诪诇讻讬诐 讘' 讬讙, 讬讚) 鈥� 诪讻诇诇 讛讚讘专讬诐 讗转讛 诇讜诪讚 讚讞诇讛 讞诇讬 讗讞专讬转讬 [砖讞诇讛 讙诐 讞讜诇讬 讗讞专] 砖诇讗 诪转 讘讜.


转谞讜 专讘谞谉 [砖谞讜 讞讻诪讬诐]: 砖诇砖讛 讞诇讗讬谉 讞诇讛 讗诇讬砖注, 讜砖谞讬诐 诪讛诐 讘讗讜 诇讜 讻注讜谞砖; 讗讞讚 鈥� 注诇 砖讚讞驻讜 诇讙讬讞讝讬 讘砖转讬 讬讚讬讜, 讻诇讜诪专, 砖讙讬专砖 讗转 讙讬讞讝讬 诪注诇 驻谞讬讜 诇讙诪专讬 讜诇讗 谞转谉 诇讜 讗驻砖专讜转 诇讞讝讜专 讘讜. 讜讗讞讚 鈥� 注诇 砖讙讬专讛 讚讜讘讬谉 讘转讬谞讜拽讜转 讻诪注砖讛 砖拽诇诇 讗转 讛讬诇讚讬诐 讜讬爪讗讜 讛讚讜讘讬诐 诪谉 讛讬注专 讜讛专讙讜诐, 讜讞讜诇讬 讗讞讚 谞讜住祝 砖诪转 讘讜, 砖谞讗诪专: "讜讗诇讬砖注 讞诇讛 讗转 讞诇讬讜 讗砖专 讬诪讜转 讘讜" (砖诐).


讘 砖谞讬谞讜 讘诪砖谞讛 砖讗诪专 专' 讬讜讞谞谉 讘谉 诪转讬讗 诇讘谞讜: 讗诇讗 注讚 砖诇讗 讬转讞讬诇讜 讘诪诇讗讻讛 爪讗 讜讗诪讜专 诇讛诐 注诇 诪谞转 砖讗讬谉 诇讻诐 注诇讬 讗诇讗 驻转 讜拽讟谞讬转. 讗诪专 诇讬讛 [诇讜] 专讘 讗讞讗 讘专讬讛 [讘谞讜] 砖诇 专讘 讬讜住祝 诇专讘 讞住讚讗: 讛讗诐 驻转 拽讟谞讬转 转谞谉 [砖谞讬谞讜], 砖讛讬讗 驻转 驻讞讜转讛 注砖讜讬讛 诪诪讬谞讬 拽讟谞讬转, 讗讜 驻转 讜拽讟谞讬转 转谞谉 [砖谞讬谞讜]? 讗诪专 诇讬讛 [诇讜] 讘诇砖讜谉 砖讘讜注讛: 讛讗诇讛讬诐! 爪专讬讻讛 讜讬"讜 (讘"讜拽讟谞讬转") 讻讬 诪讜专讚讬讗 讚诇讘专讜转 [讻诪讜 诪砖讜讟 砖诇 讘专讜砖], 讻诇讜诪专, 讘专讜专 讘诇讬 住驻拽 砖讬砖 砖诐 讜"讜.


讙 砖谞讬谞讜 讘诪砖谞讛 砖专讘谉 砖诪注讜谉 讘谉 讙诪诇讬讗诇 讗讜诪专: 讗讬谞讜 爪专讬讱, 讗诇讗 讛讻诇 讻诪谞讛讙 讛诪讚讬谞讛. 讜砖讜讗诇讬诐: 诇砖讜谉 "讛讻诇" 砖砖谞讬谞讜 诇讗转讜讬讬 诪讗讬 [诇讛讘讬讗 诪讛], 诪讛 诪讜住讬祝 讘讝讛? 讜诪砖讬讘讬诐: 诇讗转讜讬讬 讛讗 讚转谞谉 [诇讛讜住讬祝 讝讜 砖砖谞讬谞讜 讘诪砖谞讛]: 讛砖讜讻专 讗转 讛驻讜注诇 讜讗诪专 诇讜 讛专讬谞讬 诪砖诇诐 诇讱 讻讗讞讚 讜讻砖谞讬诐 诪讘谞讬 讛注讬专 鈥� 谞讜转谉 诇讜 讻驻讞讜转 砖讘砖讻讬专讜转 讘讗讜转讜 诪拽讜诐, 砖诪砖讜诐 讻讱 讗诪专 诇讜 讘诇砖讜谉 讝讜 讗诇讜 讚讘专讬 专' 讬讛讜砖注. 讜讞讻诪讬诐 讗讜诪专讬诐: 诪砖诪谞讬谉 [诪讞诇拽讬诐] 讘讬谞讬讛诐 诇讗 讻诪讞讬专 讛讙讘讜讛 讜诇讗 讻驻讞讜转, 讗诇讗 讻诪谞讛讙 讛诪讚讬谞讛. 讜讛讜讗 砖专诪讝 诇讜 专讘谉 砖诪注讜谉 讘谉 讙诪诇讬讗诇.


讚 诪砖谞讛 讬讜讚注讬诐 讗谞讜 诪谉 讛讻转讜讘讬诐 讜诪讚讘专讬 讞讻诪讬诐 砖驻讜注诇 讛注讜砖讛 诪诇讗讻讛 讗爪诇 讘注诇 讛讘讬转 诪讜转专 诇讜 诇讗讻讜诇 诪谉 讛驻讬专讜转 砖注讜讘讚 讘讛诐. 讜讗诪专讜, 讜讗诇讜 诪谉 讛驻讜注诇讬诐 讗讜讻诇讬谉 诪谉 讛转讜专讛, 砖诇驻讬 讚讬谉 转讜专讛 诪讞讜讬讬讘 讘注诇 讛讘讬转 诇讛谞讬讞 诇讛诐 诇讗讻讜诇: 驻讜注诇 讛注讜砖讛 讘诪讞讜讘专 诇拽专拽注, 讘砖注转 讙诪专 诪诇讗讻讛 砖诇 讗讜转讜 讙讬讚讜诇 (讻讙讜谉 讘爪讬专), 讗讜 注讜砖讛 诪诇讗讻讛 讘转诇讜砖 诪谉 讛拽专拽注 注讚 砖诇讗 谞讙诪专讛 诪诇讗讻转讜, 讻讙讜谉 讘讗讬住讜祝 转讘讜讗讛 诪谉 讛砖讚讛, 讜讘讚讘专 砖讙讬讚讜诇讜 诪谉 讛讗专抓 讚讜讜拽讗. 讜讗诇讜 砖讗讬谉 讗讜讻诇讬诐: 驻讜注诇 讛注讜砖讛 讘诪讞讜讘专 诇拽专拽注

